ಧಾರವಾಡ: ಪೊಲೀಸರ ಮೇಲೆಯೇ ಇರಾನಿ ಗ್ಯಾಂಗ್ ನಿಂದ ಹಲ್ಲೆ ಧಾರವಾಡ: ಭಾರತೀಯ ಜನತಾ ಪಕ್ಷದ ಮುಖಂಡರ ಮಾಲಿಕತ್ವದ ಕಟ್ಟಡದ ಮುಂಭಾಗವೇ ಪೊಲೀಸರ ಮೇಲೆ ಇರಾಣಿ ಗ್ಯಾಂಗ್ ದಾಳಿ ಮಾಡಿದ್ದು, ನಾಲ್ವರು ಪೊಲೀಸರು ಗಾಯಗೊಂಡ ಘಟನೆ ಸಂಗಮ ವೃತ್ತದ ಬಳಿ ಸಂಭವಿಸಿದೆ. ವಿಜಯಾನಂದ ಶೆಟ್ಟಿ ಮಾಲೀಕತ್ವದ ಕಟ್ಟಡದ ಮುಂಭಾಗದಲ್ಲಿರುವ ಜೈನ್ ಇಲೆಕ್ಟ್ರಿಕ್ ಬಳಿ ಘಟನೆ ನಡೆದಿದ್ದು, ಆಂಧ್ರ ಮೂಲದ ನಾಲ್ಕು ಪೊಲೀಸರು ಜಾಫರ್ ಇರಾಣಿ ಕಡೆಯವರನ್ನ ಹಿಡಿದು ನಿಲ್ಲಿಸಿದ್ದರು. ಆಗ, ಇರಾಣಿ ಗ್ಯಾಂಗಿನವರು ದಾಳಿ ಮಾಡಿ, ಪೊಲೀಸರನ್ನೇ ಮನ ಬಂದಂತೆ ಥಳಿಸಿದ್ದಾರೆ. ಇದರಿಂದ ನಾಲ್ವರು ಪೊಲೀಸರು ಗಾಯಗೊಂಡಿದ್ದು, ಆಸ್ಪತ್ರೆಗೆ ದಾಖಲಿಸಲಾಗಿದೆ. ಘಟನೆ ತೀವ್ರ ಸ್ವರೂಪ ಪಡೆಯುತ್ತಿದಂತೆ ಸ್ಥಳೀಯ ಶಹರ ಠಾಣೆಯ ಪೊಲೀಸರು ಬಂದ ತಕ್ಷಣವೇ ಕೆಲವರು ಪರಾರಿಯಾಗಿದ್ದು, ಓರ್ವನನ್ನ ಬಂಧಿಸಲಾಗಿದೆ. ಶಹರ ಠಾಣೆಯ ಪೊಲೀಸರು, ಆಂಧ್ರ ಪೊಲೀಸರ ಮೇಲೆ ಹಲ್ಲೆ ನಡೆಸಿದವರನ್ನ ಹುಡುಕುವ ಪ್ರಯತ್ನ ನಡೆಯುತ್ತಿದೆ.